СТРАТЕШКИ ПЛАН СПЕЦИЈАЛНЕ БОЛНИЦЕ ЗА БОЛЕСТИ ЗАВИСНОСТИ

2018-2020.г.

Београд, Новембар 2018.г.

САДРЖАЈ ................................................................................................................................1

ТИМ ЗА ИЗРАДУ СТРАТЕШКОГ ПЛАНА СПЕЦИЈАЛНЕ БОЛНИЦЕ ЗА БОЛЕСТИ ЗАВИСНОСТИ..........................................................................................................................2 ИЗЈАВА ТИМА ЗА СТРАТЕШКО ПЛАНИРАЊЕ..........................................................2 ЗАКОНСКА РЕГУЛАТИВА ................................................................................................2 ДЕЛАТНОСТ И УНУТРАШЊА ОРГАНИЗАЦИЈА БОЛНИЦЕ.....................................3

УЛОГА И ПРИНЦИПИ РАДА СПЕЦИЈАЛНЕ БОЛНИЦЕ ЗА БОЛЕСТИ ЗАВИСНОСТИ ........................................................................................................................5

МИСИЈА И ВИЗИЈА........................................................................................................6

SWOT АНАЛИЗА............................................................................................................4

СТРАТЕШКИ ЦИЉ 1: ПОБОЉШАЊЕ КВАЛИТЕТА РАДА У ПРЕВЕНЦИЈИ, ЛЕЧЕЊУ И РЕХАБИЛИТАЦИЈИ БОЛЕСТИ ЗАВИСНОСТИ................................... 10

СТРАТЕШКИ ЦИЉ 2: УНАПРЕЂЕЊЕ ЗАДОВОЉСТВА ПАЦИЈЕНАТА ЗДРАВСТВЕНИМ УСЛУГАМА СПЕЦИЈАЛНЕ БОЛНИЦЕ ЗА БОЛЕСТИ ЗАВИСНОСТИ...............................................................................................................14

СТРАТЕШКИ ЦИЉ 3: ЈАЧАЊЕ ЉУДСКИХ РЕСУРСА..............................................16

СТРАТЕШКИ ЦИЉ 4: УНАПРЕЂЕЊЕ МАТЕРИЈАЛНО-ТЕХНИЧКИХ КАПАЦИТЕТА УСТАНОВЕ........................................................................................ 18

СТРАТЕШКИ ЦИЉ 5: АКРЕДИТАЦИЈА УСТАНОВЕ................................................20

TИМ ЗА ИЗРАДУ СТРАТЕШКОГ ПЛАНА СПЕЦИЈАЛНЕ БОЛНИЦЕ ЗА БОЛЕСТИ ЗАВИСНОСТИ

1. Прим. мр сц. др Мира Ковачевић – в.д. директора
2. Др сц. ецц. Живко Бјелановић - помоћник директора
3. Мр сц. др Снежана Алчаз – начелник Оделења
4. Љубомир Попадић – начелник Опште службе
5. Др сц. др Светлана Вучетић-Арсић – председник Стручног савета
6. Бранка Рапајић – главна медицинска сестра Установе
7. Александра Јовановић – руководилац Одсека за економско-финансијске послове
8. Мр пх. Наташа Здравковић
9. Прим. др Јелена Брковић – члан Надзорног одбора Установе
10. Др Љубиша Радивојевић – члан Управног одбора Установе
11. Проф. др Валентина Арсић Арсенијевић, председник Управног одбора Установе

ИЗЈАВА ТИМА ЗА СТРАТЕШКО ПЛАНИРАЊЕ СПЕЦИЈАЛНЕ БОЛНИЦЕ ЗА БОЛЕСТИ ЗАВИСНОСТИ

Специјална болница за болести зависности је једина психијатријска установа на нивоу секундарне здравствене заштите у Републици Србији која се бави ускоспецијализованом делатношћу из области превенције, лечења и рехабилитације болести зависности, а уједно је и републички референтни центар за болести зависности. Три деценије рада, едукован кадар, велики број пацијената и широк дијапазон здравствених услуга које пружамо, као и мултидисциплинарни тим и приступ у раду, обезбеђују високе стандарде квалитета здравствене заштите за све наше пацијенте.

Основна намена Стратешког плана Специјалне болнице за болести зависности је да се оптималним коришћењем расположивих капацитета Установе (кадрова, опреме и опредељених финасијских средстава) корисницима наших услуга обезбеди што потпунија и најквалитетнија здравствена заштита. Стратешки план доноси се за период 2018-2020.г. и усвојен је на седници Управног одбора 21.6.2018.г.

ЗАКОНСКА РЕГУЛАТИВА • Закон о здравственој заштити • Закон о здравственом осигурању • Закон о лековима и медицинским средствима • Закон о јавном здрављу • Правилник о садржају и обиму права на здравствену заштиту из обавезног здравственог осигурања • Стратегија развоја младих у РС • Стратегија за спречавање злоупотребе дрога РС за период 2014-2021.•Статут Специјалне болнице за болести зависности•Закон о правима пацијената•Закон о здравстеној документацији и евиденцијама у области здравства

ДЕЛАТНОСТ И УНУТРАШЊА ОРГАНИЗАЦИЈА СПЕЦИЈАЛНЕ БОЛНИЦЕ ЗА БОЛЕСТИ ЗАВИСНОСТИ

На основу члана 136., став 1., тачка 1. Закона о здравственој заштити (Службени гласник РС, бр.107/05), Управни одбор Специјалне болнице за болести зависности на XXV седници одржаној дана 13. јула 2007. године, донео је Статут Специјалне болнице којим су дефинисани делатност и унутрашња организација Установе. У члану 14 је наведено да у оквиру своје делатности, Специјална болница:

1. систематски прати и проучава стање и проблеме у области болести зависности и предузима мере за унапређење здравствене заштите у тој области;

 2. испитује, предлаже и спроводи методе и мере превенције, раног откривања, лечења и рехабилитације зависника од никотина, дрога, алкохола и бихевиоралних зависности;

 3. учествује у утврђивању стручно-медицинских и доктринарних ставова и критеријума у области болести зависности;

 4. врши уже превентивне, дијагностичке, терапијске и рахабилитационе здравствене услуге у области болести зависности у амбулантним, дневно болничким и болничким условима;

 5. организује и спроводи образовање, стручно усавршавање здравствених радника и здравствених сарадника и осталих радника;

 6. спроводи програме здравствене заштите у области болести зависности;

 7. врши биохемијске и токсиколошке анализе;

 8. организује сталну програмску сарадњу са здравственим установама, органима и заједницама у циљу спровођења утврђене политике спречавања и сузбијања болеси зависности;

 9. континуирано организује и спроводи стручно методолошки рад из своје делатности и предлаже мере за његово унапређење;

 10. спроводи мере заштитре запослених ради спречавања нежељенихг последица при пружању здравствених услуга, као и мере опште сигурности за време боравка грађана у здравственој установи и обезбеђује сталну контролу спровођења ових мера;

 11. организује и спроводи унутрашњу проверу квалитета стручног рада;

 12. врши друге послове утврђене законом.

Специјална болница обавља делатности из области: психијатрије, неурологије, интерне медицине, биохемијске и токсиколошке дијагностике, фармацеутске делатности, психологије, специјалне педагогије, социјалне заштите. У наредном периоду посебна пажња биће посвећена унапређењу програма за пацијенте са мером обавезног лечења на слободи, Саветовалишту за ХИВ и ХЦВ и 24-часовно пружање хитне медицинске помоћи.

 У циљу ефикаснијег и рационалнијег обављања делатности и контроле стручног рада, у Специјалној болници су образоване следеће организационе јединице:

I Служба стационарног лечења и здравствене неге,

II Служба поликлиничке делатности са дневним, болницама, специјалистичким ординацијама, дијагностиком и болничком апотеком,

III Служба за правне, економско-финансијске, техничке и сличне послове.

УЛОГА И ПРИНЦИПИ РАДА СПЕЦИЈАЛНЕ БОЛНИЦЕ ЗА БОЛЕСТИ ЗАВИСНОСТИ

Улога Специјалне болнице за болести зависности је да ради на унапређењу здравља како појединца, тако и шире друштвене заједнице, мерама превенције, раног откривања и раних интервенција, лечења, рехабилитације и социјалне реинтеграције у области болести зависности.

Принципи рада Установе су:

* пружање здравствених услуга високог квалитета у превенцији и третману болести зависности које су утемељене на савременим медицинским достигнућима у дијагностици и терапијско-рехабилитационим програмима,
* стално настојање да се сваком пацијенту обезбеди здравствена заштита која је усклађена са његовим/њеним потребама,
* континуирани рад на усавршавању свих запослених, као и пружање стручне помоћи и едукације другим стручњацима из сродних области,
* сарадња са другим институцијама и удружењима специјализованим за болести зависности на националном, регионалном и интернационалном нивоу, у циљу спровођења што ефикасније политике у домену превенције и контроле болести зависности.

ВРЕДНОСТИ

Вредности којима тежимо у раду су: професионалност, координирано и избалансирано коришћење свих наших капацитета, отвореност ка иновацијама, континуирани развој, сарадња и поштовање свих личности, институција и удружења са којим радимо.

ВИЗИЈА

Водећа институција у здравственом систему Републике Србије за превенцију и лечење свих облика хемијских и нехемијских зависности, едукације и научно-истраживачку делатност.

МИСИЈА

Специјална болница за болести зависности, као референтна установа за болести зависности, помаже и координира коришћење свих ресурса заједнице у превенцији, лечењу и рехабилитацији болести зависности, а такође континуирано ради на смањењу дискриминације, стигме и отпора којима су зависници изложени у нашем друштву.

Наша мисија је превенирање и смањење штете коју болести зависности доносе појединцу, породици и друштву у целини. Принципи на којима се базира наш рад су:

- брига о пацијентима и добра усклађеност здравствених услуга које пружамо са потребама пацијената,

- стално унапређење знања и вештина запослених,

- коришћење најсавременијих здравствених метода и технологије у дијагностици и третману болести зависности,

- научноистраживачки рад и рад у додипломској и последипломској настави у циљу ширења броја едукованих стручњака и мреже здравствених установа за здравствену заштиту зависницика.

SWOT АНАЛИЗА

 Анализа наших унутрашњих снага и слабости (енгл. Strengths, Weaknesses) као и спољних могућности и претњи (Opportunities, Threats) представља важан корак приликом дефинисања мисије и визије Установе и доношења стратешког плана активности и даљег развоја, а у сврху остварења прокламованих циљева, вредности и принципа рада.

УНУТРАШЊЕ СНАГЕ:

* Мултидисциплинарни тим стручњака са великим знањем и искуством у раду са свим категоријама болести зависности,
* Широки дијапазон дијагностичких и терапијских програма и процедура доступан пацијентима на једном месту,
* Посвећеност свих профила запослених едукацији, стручном усавршавању и континуираном развоју свих капацитета Установе,
* Рад у Клиничком информационом систему (КИС) и Интегрисаном здравственом систему Србије (ИЗИС),
* Развијена мрежа здравствених и других установа и организација са којима сарађујемо у циљу обезбеђивања адекватних терапијско-рехабилитационих програма за зависнике,
* Рад у различитим пројектима и учешће у раду свих релевантних стручних организација и удружења,
* Одговарајући технички и просторни капацитети.

УНУТРАШЊЕ СЛАБОСТИ:

* Неравномерна је заступљеност одређених профила стручњака у појединим службама,
* Постоји потреба да се унапреди хоризонтална и вертикална координација радног процеса,
* Презентовање резултата рада стручној и широј јавности може да буде наглашеније,
* Недовољна су средства за награђивање према раду, додатна стручна усавршавања и едукације,
* Синдром сагоревања кадра због рада са осетљивом категоријом пацијената је изражен.

СПОЉАШЊЕ МОГУЋНОСТИ:

* Број новорегистрованих зависника који су укључени у програме лечења, нарочито млађих, треба повећати развијањем програма прилагођених њиховим потребама, нарочито програма раних интервенција,
* Повећати задовољство пацијената нашим програмима,
* Побољшањем услова рада и могућности усавршавања и напредовања повечава се задовољство и мотивисаност запослених,
* Унапредити сарадњу са локалном заједницом,
* Повећати учешће Установе у пројектима других министарстава, као и националних и интернационалних донаторских организација,
* Развити комерцијалне програме у складу са исказаним потребама корисника наших здравствених услуга,
* Уз подршку Министарства здравља и локалне самоуправе кроз План мреже здравствених установа дефинисана је улога у лечењу зависника свих здравствених установа, и тиме повећан број стручњака који раде са зависницима на сва три нивоа здравствене заштите. Повећана потреба за њиховом додатном едукацијом отвара могућности за ширење наших знања и искустава.

СПОЉАШЊЕ ПРЕТЊЕ:

* Старосна структура запослених није добра и постоје тешкоће у пријему младих кадрова због смањења обезбеђених средстава за њихово запошљавање,
* Постоји страх да ће особа која уђе у болницу одмах добити дијагнозу зависности и да то могу сазнати они који су јој важни, полиција, школа, послодавац и сл.,
* Постоји перцепција болнице у широј јавности као установе у којој се лече старији зависници и да нема програма за младе особе, као и да је лечење зависности неуспешно,
* Друге установе владиног, невладиног и приватног сектора су све присутније и ово треба имати у виду приликом доношења одлука о даљем развоју Установе.

СТРАТЕШКИ ЦИЉ 1: ПОБОЉШАЊЕ КВАЛИТЕТА РАДА У ПРЕВЕНЦИЈИ, ЛЕЧЕЊУ И РЕХАБИЛИТАЦИЈИ БОЛЕСТИ ЗАВИСНОСТИ

**Циљ:** Унапређење квалитета рада и услуга кроз дефинисање програма лечења и процедура које су битне за повећање ефикасности рада, уштеду ресурса, веће задовољство пацијената пруженим здравственим услугама, рационалније организовање посла и веће задовољство запослених. Редовно праћење и анализа реализације планираних и остварених активности и циљева уз мере за унапређење квалитета и ефикасности рада.

**Очекивани резултати:** јасни и прецизни протоколи за све програме лечења, процедуре написане, усвојене и примењују се, уштеда финансија, рационалнија потрошња лекова, санитетског материјала и другог потрошног материјала.

СТРАТЕШКИ ЦИЉ 2: УНАПРЕЂЕЊЕ ЗАДОВОЉСТВА ПАЦИЈЕНАТА ЗДРАВСТВЕНИМ УСЛУГАМА СПЕЦИЈАЛНЕ БОЛНИЦЕ ЗА БОЛЕСТИ ЗАВИСНОСТИ

**Циљ:** На свим оделењима постоје књиге утисака и кутије за коментаре пацијената које се редовно прате и анализирају, примедбе се уважавају у настојању да се што адекватније изађе у сусрет потребама сваког пацијента посебно током програма лечења и боравка пацијента у болници.

**Очекивани резултати:** повећано задовољства пацијената, повећан број млађих пацијената који се први пут јављају на лечење.

СТРАТЕШКИ ЦИЉ 3: ЈАЧАЊЕ ЉУДСКИХ РЕСУРСА

**Циљ:** Повећање улагања у сваког запосленог омогућавањем стручног усавршавања, рационалном организацијом посла, награђивањем за залагање у раду, обезбеђивањем оптималних услова за рад и редовном бригом о здрављу сваког запосленог.

**Очекивани резултати:** повећање нивоа едукације запослених, веће задовољство условима рада, организацијом посла, могућношћу напредовања и комуникацијом са осталим колегама.

СТРАТЕШКИ ЦИЉ 4: УНАПРЕЂЕЊЕ МАТЕРИЈАЛНО-ТЕХНИЧКИХ КАПАЦИТЕТА УСТАНОВЕ

**Циљ:** одржавање зграде, улагање у кречење, замену дотрајалих елемената (подови, прозори, клима уређаји, канцеларијски намештај и материјал, рачунарска опрема и др.), редовно сервисирање апарата и опреме, обезбеђена средства за ванредне кварове и брза санација.

**Очекивани резултати:** објекат се редовно и уредно одржава, унапређују се капацитети установе у складу са могућностима.

СТРАТЕШКИ ЦИЉ 5: АКРЕДИТАЦИЈА УСТАНОВЕ

**Циљ:** До краја године установа акредитована, процедуре усвојене, примењују се, редовно се контролише њихова примена и унапређују се рад на свим сектроима на основу остварују се дефинисани циљеви по плану, редовно се контролише примена

Очекивани резултати: успешно завршена акредитација до краја новембра 2018.г., наставља се одржавања стандарда дефинисаних кроз процес акредитације.